Huvila-asukkaitten toivomus
Huvila-asukkaitten toivomus. Pitkä on matka monesta kaupungin ulkopuolella olevasta huvilasta joka päivä käydä kaupungissa torilla, töissä j. n. e. Mutta puhuen erityisesti Töölön puolisista huviloista, on tiekin sateisena aikana 1 - 2 tuuman paksuisen lian alla. Kävelytiekin ihmisiä varten loppuu jo Vähä-Kammio nimisen huvilan luona, josta erityinen tie poikkeaa meren rannalle päin. Pitkin valtatien vartta on kuitenkin vielä kaupungin aluella noin virstan matkan paljon huviloita, joitten tuhatmäärään nousevan asukasluvun on pakko kulkea rapaisella tiellä, jossa ohiajajat aina vielä pitävät siitä huolta, että lika pärskyy kävelijäin vaatteille. Tuossa tungoksessa voi usein olla hengen vaarassa, varsinkin pimeinä aikoina. Kesällä on taasen pöly vaivana, ja muuten on kivitetyn käytävän puute ihmisiä varten tien vieressä suurimpia puutteita, mitä asukkaat tällä puolella tuntevat. Tämmöisen käytävän rakentaminen sillä puolella asuvia kaupunkilaisia varten ei suuriakaan summia kysyisi, eikä sen kunnossa pitäminenkään olisi mikään rasitus kaupungille. Sitä paitsi ottivat nämät huvila-asukkaat puolestansa osaa kaikkiin kaupungin veronmaksuihin, joten oikeus ja kohtuus vaatisi, että kivitettyä kävelytietä ensi tilassa jatkettaisiin aina kaupungin portille saakka Töölössä päin.

[Lähde: Uusi Suometar 27.4.1890 sivu 3]

</div>

Anonyymi
Helsinki
Uusi Suometar
1890